Samsung Galaxy J3 (2017), Galaxy J5 (2017) i Galaxy J7 (2017), aposten per la renovació. - Compsaonline\nSamsung Galaxy J3 (2017), Galaxy…\nEls Samsung Galaxy J3 (2017), Galaxy J5 (2017) i Galaxy J7 (2017) arriben amb un disseny renovat, de corbes que ens recorden a la gamma més alta, i per descomptat, també amb millores en el maquinari.\nDisseny de gama alta\nEls Samsung Galaxy J representen la gamma d’entrada de la marca coreana, per sota dels Galaxy A, però el cert és que la necessitat de competir amb els nombrosos terminals de diferents fabricants que competeixen per les butxaques més ajustats obliguen a Samsung a oferir alguna cosa més que el nom de la seva marca. I el primer que veiem en els Galaxy J (2017) és que s’ha fet un esforç en el sentit del disseny, perquè malgrat la seva gamma els telèfons no tinguin aparença de ser “barats”.\nEl nou disseny de la gamma Galaxy J els treu l’aire de telèfon “barat” que tenen molts telèfons de la seva gamma\nLes filtracions d’aquestes setmanes passades apuntaven en la bona direcció. Els Galaxy J (2017) compten amb un disseny que en els seus acabats recorda als últims Galaxy S, amb cantonades arrodonides i la mateixa distribució de botons, càmeres i sensors a la frontal, mantenint a més els Galaxy J7 (2017) i Galaxy J5 ( 2017) l’ús de metall per a la carcassa. En la posterior podem apreciar com s’ha optat per situar el flaix LED sota de la càmera.\nPel que fa a les característiques tècniques, les principals diferències entre els tres models es situen en les memòries i processador. A la següent taula resumim les principals característiques dels Samsung Galaxy J3 (2017), Galaxy J5 (2017) i Galaxy J7 (2017):\n5″ HD TFT 5,2″ HD Super AMOLED 5,5″ FullHD Super AMOLED\n4 núcleos x 1,4 GHz 8 núcleos x 1,6 GHz 8 núcleos x 1,6 GHz\n13 Mpx, f/1.9 13 Mpx, f/1.7 13 Mpx, f/1.7\n5 Mpx, f/2.2 13 Mpx, f/1.9 13 Mpx, f/1.9\nTots ells arribarien amb Android 7.0 Nougat de fàbrica, connectivitat 4G, ràdio FM, NFC i hauria variants amb doble ranura per a targetes SIM, encara que la seva disponibilitat dependrà de cada mercat.\nEl Galaxy J5 (2017) arribarà a Espanya durant el mes de juny per 279 euros, mateix mes en què arribarà el Galaxy J7 (2017) per 339 euros, mentre que per a poder fer-se amb el Galaxy J3 (2017) caldrà esperar fins juliol i pagar 219 euros. Tots ells estaran disponibles en colors negre i or.\nNotícia original de Xatakamovil.com “Samsung Galaxy J3 (2017), Galaxy J5 (2017) y Galaxy J7 (2017), renovada apuesta por los más vendidos“\nAnteriorPrevious post:Finalitzem la pàgina web de Lo Pernil de PonentSegüentNext post:Arriba la consola més potent del món: Xbox One X


La Biblioteca de Montserrat ha promogut una versió de La Bíblia de Montserrat en epub, un dels formats més difosos per llegir llibres digitals. D’aquesta manera, i totalment de franc, entrant a http://www.bibliotecademontserrat.net/cat/html/bibliaepub.htm, qualsevol persona interessada podrà descarregar-se La Bíblia de Montserrat per aquest format, llegible en tots els dispositius mòbils i ordinadors de Windows XP/Vista/7, Windows 8, Mac OS, iOS iPhone i Android.\nCal recordar que, des de l’any 2007, La Bíblia de Montserrat ja era accessible a través del software ISILO, i continua encara accessible en aquest format. La Bíblia de Montserrat on-line és un dels textos més consultats a les biblioteques virtuals Joan Lluís Vives i Miguel de Cervantes, i es un dels documents digitals que ofereix la Biblioteca de Montserrat.\nLa Bíblia de Montserrat en un volum, publicada el 1970, és el resultat de la traducció realitzada per Justí Bruguera, pels PP Guiu Camps i Romuald M. Díaz i per deu traductors més, tots ells monjos de Montserrat, seguint l’obra iniciada el 1926 pel P. Bonaventura Ubach. El llenguatge buscat per a aquesta traducció és el català literari normal, molt atent a la riquesa expressiva de les llengües originals.\nDes de la fundació del monestir, en el segle XI, consta ja l'existència d’obres manuscrites i, des del segle XII, Montserrat va tenir el seu propi scriptorium, molt actiu als segles XIV i XV. La inauguració d'un taller tipogràfic a Montserrat, promogut per l'abat Cisneros l'any 1499, va afavorir la difusió cultural del monestir.\nDurant els segles XVII i XVIII, la biblioteca va créixer i va diversificar els seus fons fins a arribar a reunir, segons consta, milers d'obres en les seves prestatgeries. El moment més tràgic de la seva història va ocórrer durant les guerres napoleòniques, quan en 1811 el monestir va ser destruït i es va perdre la major part del seu tresor bibliogràficLa biblioteca La biblioteca actual té el seu inici a finals del segle XIX i, de manera particular, va créixer durant l'abadiat del P. Antoni M. Marcet (1913-1946). En pocs anys el fons de la biblioteca va passar de quinze mil volums a la xifra aproximada de cent cinquanta mil.\nLa guerra civil espanyola, primer, i, després, la segona guerra mundial van interrompre o si més no van dificultar les adquisicions. Posteriorment, en els últims decennis, ha estat possible duplicar els seus fons.


Detingut per un delicte contra la salut pública per drogues\nDetingut per un delicte contra la salut pública per drogues a Reus\nDurant l'escorcoll, els agents van trobar unes navalles, marihuana preparada per ser venuda i 420 euros en efectiu\ndijous, 12 de setembre 2019 - 14:08h\nImatge del material que va decomissar la Guàrdia Urbana de Reus al detingut per un delicte contra la salut pública | cedida\nAquest passat dimarts, 10 de setembre, a la tarda la Guàrdia Urbana de Reus va detenir un veí de la ciutat per un delicte contra la salut pública per drogues. Concretament, al voltant de les 17.00 hores, els agents municipals va aturar un vehicle amb tres persones en el seu interior perquè estava obstaculitzant un carril de circulació.\nDurant l'escorcoll, es van trobar navalles, marihuana i 420 euros en efectiu\nQuan van procedir a escorcollar el vehicle, els agents municipals van localitzar quatre navalles i a més, al conductor, a l'interior d'un paquet de tabac, se li va localitzar diverses peces de marihuana perfectament posades en dosis preparades per a la seva venda. A banda, en una ronyonera que portava, també van trobar un total de 420 euros en efectiu en bitllets fraccionats de 5, 10, 20 i 50 euros.\nAixí doncs, davant dels indicis raonables verificats en aquests fets i com que no van poder demostrar la licitud dels diners trobats, la Guàrdia Urbana de Reus va procedir a detenir el conductor per un presumpte delicte contra la salut pública i va donar inici al protocol establert.\nDiligències judicials per conduir begut\nD'altra banda, el passat dimecres, 11 de setembre, la Guàrdia Urbana va instruir diligències judicials per un presumpte delicte contra la seguretat del trànsit. Els fets van passar a les 6.45 hores a l'avinguda Riudoms amb el carrer Romaní, quan un vehicle (un Fiat Stylo) va patir un accident de trànsit, concretament, va perdre el control i va pujar damunt de la rotonda. En l'accident només s'hi va veure implicat un turisme i no va deixar cap ferit.\nEls agents van practicar la prova d'alcoholèmia al conductor, que va donar positiu amb 0,57 mil·ligrams per litre d'alcohol en aire expirat. La Guàrdia Urbana va instruir diligències judicials al conductor, un noi de 22 anys i veí de Mont-roig, per conduir sota els efectes de begudes alcohòliques.\n"🗓 AGENDA | Vermut, Gegants i Correfoc enceten les Festes de Misericòrdia de Reus" "❗ JUTJATS SATURATS: L’Audiència Provincial de TGN alerta del volum de feina a Reus"\nGuàrdia Urbana de Reus accident detenció droga


Hongye Inn Dezhou Xina - Ofertes d'hotels amb els MILLORS DESCOMPTES EN LÍNIA Atenció al Client\nHongye InnMananzhuang Village, Near Qi'an Street, Qihe, Dezhou, Xina, 251100 - Veure al mapaHongye InnVeure més fotosVeure més fotosVeure més fotosVeure més fotosVeure més fotosVeure el mapaVeure totes les 10 fotosParticularitats que li encantaranWi-Fi gratuït en totes les habitacionsaire condicionataparcament de cotxesmagatzem d'equipatge\nOpcions d'habitacióVeure les fotosHabitació Triple (Triple Room)12 m2plat de dutxa3 llits individualsFixa les dates per veure preusVeure les fotosHabitació Estàndard 2 llits (Standard Twin Ro...10 m2plat de dutxa2 llits individualsFixa les dates per veure preusVeure les fotosHabitació Quàdruple (Quadruple Room)15 m2plat de dutxa4 llits individualsFixa les dates per veure preus\nSobre l'allotjamentDescripcióHongye Inn offers cosy and simple accommodation. Free WiFi access and free parking space are provided here.\nIt takes 15 minutes by car to Qihe Bus Terminal.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxes Serveis i comoditatsmagatzem d'equipatgezona de fumadors Per als nenshabitació familiar Accésrecepció [24 hores]s'admeten animals de companyia Disponible a totes les habitacionsaire condicionatcalefaccióTV satèl•lit/cableaparell de televisióempolles d'aigua de cortesia articles de tocadorplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que els clients presentin un carnet d'identitat o un passaport oficials i vigents a l'arribada. ATENCIÓ: a causa de la normativa local, el Hongye Inn només pot allotjar ciutadans xinesos. Els clients han de presentar un document d'identitat xinès durant el registre d'entrada. Si no ets un ciutadà xinès, cal que triïs un altre allotjament.Mostrar més


Amanida de llenties amb vinagreta de rovellons | La Clau -Revista gratuïta del Maresme\nAmanida de llenties amb vinagreta de rovellons\nPer fer amanida de llenties amb vinagreta de rovellons heu de netejar l’enciam i escórrer bé, tallar-la en trossos petits, barrejar amb els canonges i reservar en una font.\nEscórrer molt bé les llenties netejar els rovellons i tallar-los a trossos petits. Saltar-los en una paella amb una mica d’oli, després assaonar.\nBarrejar els rovellons amb oli d’oliva cru i vinagre balsàmic al gust, barrejar bé i deixar reposar.\nPosar una mica d’oli de la vinagreta en una paella i salteu la cansalada tallada a petites tires fins que quedi cruixent, després incorporar els tomàquets partits per la meitat, donar unes voltes i apartar del foc, però mantenir calent.\nEsparcir les llenties per sobre del enciam junt amb la vinagreta de cansalada i tomàquet.\nAssaonar al gust i regar amb la vinagreta de rovellons.\n50 g de cansalada, millor ibèric\n300 g de rovellons, vinagre balsàmic, oli, sal


Sánchez impulsa un decret per acabar amb la "república digital": "No hi haurà independència offline ni online"\nEl conseller Puigneró respon titllant la mesura de "cop d'estat digital" i d'"antidemocràtica"\n6 min. Madrid / Barcelona 31/10/2019 13:39\nLAIA FORÈS / GERMÁN ARANDA / RUTH PÉREZ CASTRO\n651x366 Sánchez en un acte polític a Viladecans / DAVID ZORRAKINO Sánchez en un acte polític a Viladecans / DAVID ZORRAKINO\nEl govern espanyol en funcions del PSOE, a 10 dies de les eleccions generals, ha aprovat un decret llei per "posar punt i final" a la "república digital catalana". Si ahir se sabia que la Guàrdia Civil havia aconseguit que Microsoft bloquegés el Tsunami Democràtic qualificant-la d'"organització criminal", avui el consell de ministres ha donat llum verda al decret que pretén acabar amb el que l'executiu espanyol qualifica com a Estat paral·lel creat pel Govern. "No hi haurà independència online ni offline", ha sentenciat el president del govern espanyol en funcions, Pedro Sánchez, en una entrevista a Onda Cero.\nSegons ha explicat, el decret servirà per garantir la seguretat digital i obligarà que tots els servidors d'internet que utilitzin les diferents administracions a Espanya –incloent-hi la Generalitat– estiguin localitzats a la Unió Europea i no en paradisos fiscals. Sánchez, ha assegurat que el sobiranisme ja ha patit "les conseqüències de la fortalesa de l'estat democràtic", però ha insistit a buscar "reductes" on encara hi hauria "llacunes legals". El decret entrarà en vigor dimarts.\nEl independentismo busca lagunas legales en el mundo digital, pero el Estado de Derecho será igual de contundente en este ámbito.\nNi independencia offline, ni online. Aprobaremos un RDL para que el Estado garantice el desarrollo de la administración digital. #SánchezEnOndaCero pic.twitter.com/ZeLqklu2lY\nEs tracta, segons Sánchez, d’evitar un “ús espuri” de les dades: “Com tenim la intuïció que està fent la Generalitat”, ha dit.\nLa Guàrdia Civil aconsegueix que Microsoft bloquegi el Tsunami Democràtic qualificant-la d'"organització criminal"\nLa vicepresidenta en funcions del govern, Carmen Calvo, ha defensat la urgència del reial decret degut a la necessitat de "protegir el procés electoral", però no ha volgut entrar en detall sobre quines són les "amenaces per a la seguretat" contra les quals es vol protegir el govern espanyol. Malgrat Calvo no ha dit tampoc si la Generalitat té dominis en "paradisos digitals", fonts de Moncloa han confirmat després que sí que existeixen. Lluitar contra eines com Identicat per tal que el DNI sigui "la única forma possible d'identificació" és un altre dels serveix també per entitats privades i no només per l'anomenada "república digital".\nEl decret llei, avalat per la llei 36/2015 de seguretat nacional, permetrà actuar contra les pàgines que incompleixin les normes relatives a la documentació nacional d'identitat com eina de caràcter "exclusiu i excloent", l'identitat electrònica davant les administracions públiques, la ubicació de les bases de dades cedits a administracions públiques, a les dades que obren en aquest poder, contractació pública i al sector de les telecomunicacions.\nEl primer capítol del decret vol blindar el D.N.I per impedir que hi hagi altres eines, com Identicat, que puguin intentar competir com a document oficial d'identitat. El segon episodi es centra en la ubicació de les bases de dades i dades cedits a altres administracions públiques, amb la finalitat de garantir "la seguretat pública" tant pel que fa les administracions que cedeixen aquestes dades com en el tracte de les dades personals. El capítol tres es refereix a la contractació pública, per tal que els contractistes no facin servir de manera inadequada "l'ingent volum de dades personals" amb els quals treballen.\nPuigneró titlla el decret de "cop d'estat digital"\nMentre l'executiu estatal ha anunciat el decret per enderrocar la "república catalana", des del Govern han qualificat la iniciativa de "cop d'estat digital". El conseller de Polítiques Digitals, Jordi Puigneró, ha respost al revés del govern espanyol i ha entès la mesura com una mostra de la "deriva antidemocràtica" que ha adoptat el PSOE. "Sánchez ha desconnectat no tan sols de Catalunya, sinó del progrés social i digital del segle XXI", ha reflexionat Puigneró.\nTanmateix, el titular de Polítiques Digitals no ha volgut concretar si la Generalitat compta amb servidors fora de la Unió Europea, tot i que creu que el decret llei "podria ser la ingerència més greu" en les competències del Govern dels últims anys. "Assistim a una prova descarnada de la deriva antidemocràtica en la qual ha entrat el govern del PSOE", ha insistit Puigneró, que ha tillat la iniciativa de "155 digital". Així, el conseller ha denunciat que la Moncloa hagi actuat "preventivament", ja que el projecte d'identitat digital del seu departament, ha assegurat, està encara en fase preliminar.\nLa idea ha agradat al PP. El líder dels conservadors, Pablo Casado, ha assegurat al Fòrum ABC que ell i Sánchez acabaran coincidint: “Al final tindrem telepatia”, ha dit. Durant l'acte, Casado ha defensat que cal tipificar el delicte de “rebel·lió impròpia” perquè “la naturalesa dels cops d’estat ha variat molt des del 23-F”, i “el següent pot ser digital”. En tot cas, Casado ha retret al president espanyol en funcions que no s’ocupi primer de la “violència” als carrers de Catalunya en comptes d’intentar evitar el que podria passar d’aquí mesos o anys. “Crec que el govern està desbordat, sobrepassat, i està perdent el pols amb l’independentisme”, ha afirmat.\nMajoria social independentista\nPedro Sánchez, sempre que parla del Procés subratlla que, segons el seu criteri, els independentistes tenen majoria parlamentària a Catalunya però no social. Amb aquest argument justifica sovint les seves crítiques al Govern. Sánchez, però, ha assegurat aquest dijous que si arriba un moment que a la societat catalana hi ha més independentistes que no independentistes, per a ell “no canvia res”.\nPer al líder del PSOE, que exhibeix una posició dura amb Catalunya de cara al 10-N, "cal treballar per fer que el nombre d'independentistes es redueixi". "Les primeres víctimes de l'independentisme són els catalans", ha assegurat. Sánchez ho ha dit en una entrevista a Onda Cero, la mateixa en què ha anunciat el decret llei que ha aprovat aquest dijous el consell de ministres per acabar amb la "república digital" catalana.\nEl president del Parlament de Catalunya, Roger Torrent, ha carregat contra Sánchez per haver dit que una majoria d'independentistes no canviaria res: "Sánchez ja ha resolt el dilema entre les seves conviccions nacionals i les seves conviccions democràtiques. Primer Espanya, després la democràcia", ha dit en un tuit.\nSánchez ja ha resolt el dilema entre les seves conviccions nacionals i les seves conviccions democràtiques. Primer Espanya, després la democràcia.https://t.co/hRTi6XcCba\n— Roger Torrent 🎗 (@rogertorrent) October 31, 2019\n"Què serà el següent a ser censurat?": l'actualitat en 9 tuits


Front comú d'Esquerra Republicana amb la pagesia per reivindicar preus justos al sector agrari - Federació de Lleida\nDivendres, 14.2.2020 21:15h\nEsquerra Republicana s'ha sumat aquest divendres a la manifestació que, des de Lleida, reivindica preus justos per al sector agrari. Sota el lema 'Salvem la pagesia, defensem el món rural', els republicans han donat suport a les reivindicacions dels agricultors perquè ‘defensar la pagesia és defensar la vida i el país’, ha apuntat la secretària general adjunta d'Esquerra, Marta Vilalta, des de la plaça de Sant Joan.\nHo ha dit al costat de la delegació republicana que ha participat a la manifestació d'aquest divendres a Lleida, encapçalada per la consellera d'Agricultura, Teresa Jordà, que ha deixat clar també el seu compromís amb el sector i amb la reivindicació que aquest divendres ha fet sortir al carrer centenars de tractors en un clam per dignificar la pagesia.\n‘La crisi de la fruita dolça ha fet vessar el got: no pot ser que homes i dones que treballen cada dia amb dedicació percebin un preu per sota del cost de producció. Això no ho pot suportar ningú’, ha alertat la consellera d'Agricultura exigint a l'Estat que actualitzi la llei de la cadena alimentària i també posant el focus en una nova norma catalana que ja es treballa amb les organitzacions agràries. Jordà, que ha defensat les mesures a curt termini com una línia de crèdits per liquidar una temporada ‘ruïnosa’, s'ha fet seves les demandes del sector. ‘Sense el sector primari ens quedem sense territori’, ha sentenciat.\nEl president de la Diputació de Lleida, Joan Talarn, ha reivindicat els pressupostos de l’ens en la lluita dels pagesos. ‘No podem fer una altra cosa que ser al vostre costat; són uns pressupostos pensats per arribar arreu’, ha afegit. També els del Govern que, entre d’altres mesures, incrementen els recursos per al món rural en 66,2 milions d’euros; destinen 24 milions d’euros al contracte global d’explotació per millorar la competitivitat i ampliar l’accés als ajuts, i augmenten les places d’agents rurals.\nTambé al seu torn, l’alcalde de Lleida, Miquel Pueyo, ha refermat el seu suport amb els pagesos. ‘El nostre cor, els nostres braços, els nostres esforços són amb el sector agrari de Catalunya i és una enorme satisfacció que Lleida sigui avui precisament el punt de trobada d'aquesta energia desfermada’, ha afirmat.\nPer tot plegat, Vilalta ha defensat la viabilitat econòmica del sector també com una eina per a l'equilibri territorial i per combatre el despoblament rural. ‘Per tot això és important que els agricultors se'n surtin i per això som al seu costat des de tots els fronts, per fer possible la protecció i el desenvolupament del sector com un dels pilars fonamentals de Catalunya’, ha conclòs la portaveu dels republicans.\nJordà, Vilalta, Talarn i Pueyo s'han sumat a la manifestació d'aquest divendres al costat d'altres republicans com ara la secretària quarta de la Mesa del Parlament, Rut Ribas; els diputats al Parlament Montserrat Fornells i Bernat Solé, el diputat al Congrés Xavier Eritja, i el president de la Federació Regional de Lleida d'Esquerra Republicana a Lleida, Miquel Serra.


Tercera victòria consecutiva del juvenil – CFS Ciutat de Mataró\nPublicado porwebciutatmataro 1 mayo, 2017 1 mayo, 2017 Publicado en Cròniques Juvenil\nContinua la bona ratxa de resultats del juvenil que aconsegueix la tercera victòria consecutiva a lliga per allunyar-se de la zona de descens a segona, després de guanyar per 3 a 1 al Premià de Dalt, un rival directe per la lluita pel descens.\nEs presentava un partit molt complicat amb un rival que venia de guanyar els seus 4 últims partits i on els dos equips es jugaven la temporada. Els nostres amb les baixes importants de Abel Rangel, Victor Jordà i Sergio Vivas, que no van jugar per lesió però amb la resta de l’equip molt concentrat i ficat en el partit.\nEl partit no va començar com esperaven els nostres ja que va encaixar el primer gol al minut 1 amb una gran errada de la nostra defensa. Poc a poc, l’equip va començar a construir el seu joc i sobretot millorar la seva defensa. Arnau Roig va aconseguir l’empat dels nostres amb un fort xut amb l’exterior que va sorprendre a tothom però sobretot al porter rival que no va reaccionar. Amb aquest resultat es va arribar al descans.\nL’equip que va realitzar un gran esforç físic a la primera per intentar empatar el partit, va sortir a la segona defensant a mitjà pista per tal de deixar jugar als premianencs. Cal dir, que el seu millor jugador no va ser tan decisiu com al partit de l’anada perquè els nostres van realitzar una molt bona defensa amb moltes ajudes. Amb aquesta situació, Aiax Claus va aprofitar una bona paret amb José Guijarro per marcar el segon que encenia el Eusebi Millán. Els visitants van posar-se molt nerviosos i van tenir una expulsió que no van saber aprofitar els nostres en els dos minuts de superioritat. Els premianencs van pujar línies de pressió però sense inquietar a Andrés a la porteria. La calma va arribar quan José Guijarro va marcar el tercer al desviar un xut de Arnau de falta directa.\nVictòria que deixa a l’equip a quatre punts de la zona de descens. Insuficient per la salvació matemàtica però amb una gran dinàmica positiva que es pot veure reflaxada la propera setmana a la pista del segon classificat, el Sant Cugat. 1,2,3 MATARÓ\nBLANESPORT 83, F.S. A 2 – 9 C.F.S. CIUTAT MATARÓ A


Sobre La Brasa del Minigolf - Cocina mediterránea\nSobre la Brasa del Minigolf\nLa Brasa del Minigolf és un restaurant situat a Sant Cugat especializat en cuina mediterrànea. Tenim una àmplia i selecta varietat de productes que van des de embotits ibèrics, tapes i torrades, a una gran varietat de peixos i carnes. A més oferim un ampli ventall de postres.\nLa nostra ubicació ens permet poder atendre a tot tipus de grups de comensals, ja que disposem d’unes meravelloses terrasses climatitzades i amb tendals per poder gaudir de l’aire lliure, així com d’un interior espaiós i acollidor.\nLa clientela del restaurant La Brasa del Minigolf està formada tant per gent del barri de tota la vida, com per grups d’empresa i negocis o bé visitants de diverses regions o països en viatges d’oci.\nDisposem d’una àmplia experiència en el món de l’hostaleria i des de l’any 2015 oferim una gran varietat de productes i plats. Som una empresa familiar en la qual et farem sentir com a casa.\nDescubriex la nostra carta!


CDC endureix el discurs a l'espera de pactar els comptes\nEl PP demana a Mas l'abstenció a canvi del suport rebut\nCDC adverteix Mariano Rajoy que no votarà a favor dels pressupostos generals si no inclouen els 219 milions de la disposició addicional tercera. El PP de Catalunya demana, almenys, l'abstenció de CiU.\nSARA GONZÁLEZ BARCELONA. 03/04/2012 00:00\n260x366 CDC endureix el discurs a l'espera de pactar els comptes / TONI GARRIGA / EFE CDC endureix el discurs a l'espera de pactar els comptes / TONI GARRIGA / EFE\nA l'espera de conèixer la lletra petita dels pressupostos generals de l'Estat, CDC va traçar ahir una línia vermella per definir el sentit del seu vot. O els comptes inclouen els 219 milions de la disposició addicional tercera de l'Estatut corresponents al 2009 o Mariano Rajoy no podrà comptar amb un sí de CiU al Congrés. En tot cas, i més enllà de si Catalunya rebrà els ingressos que espera, els convergents d'entrada arrufen el nas davant uns pressupostos "desconcertants" que no introdueixen el copagament en alguns serveis, no redueixen la despesa en personal que depèn de l'Estat i aposten per una amnistia fiscal que consideren injustificada. CiU espera doncs un gest de Rajoy en la negociació si realment els populars volen seduir la federació.\nEl nou secretari general de CDC, Oriol Pujol, va plantar cara al PP en la primera reunió del comitè executiu després del congrés que el va erigir com a nou líder del partit. Pujol va subratllar que, amb aquest panorama, ara per ara, la intenció de la federació nacionalista és no donar suport als comptes. I és que els convergents no confien en la inclusió dels 219 milions. Si hi són, CiU haurà de triar si hi vota a favor o bé s'absté en el tràmit al Congrés. Definir el sentit del vot serà més complex si els populars, en un intent de fer equilibris, no inclouen l'ingrés però sí que reconeixen el deute. Sobretot perquè haurien de decidir si donen un vot de confiança a Rajoy. Cal recordar que el govern de José Luis Rodríguez Zapatero va reconèixer públicament els 759 milions corresponents al 2008 i no es van cobrar.\nSigui com sigui, si els 219 milions no hi estan inclosos, la presidenta del PP de Catalunya, Alícia Sánchez-Camacho, haurà fracassat en el seu intent de fer valer el pes català dins del partit. Camacho ha reiterat en les últimes setmanes que el cobrament dels deutes que l'Estat té amb Catalunya és una de les seves prioritats en el seu paper com a interlocutora entre el Govern i la Moncloa.\nAhir el portaveu del PP, Enric Millo, va demanar a CiU que s'abstingués en la votació dels pressupostos i fes un exercici de "responsabilitat equiparable" a la que han tingut els populars catalans amb el Govern. "Artur Mas sap què és rebre una herència enverinada", va dir Millo fent una crida a l'empatia i a retornar el suport donat pel PP als dos pressupostos que ha impulsat Mas durant aquesta legislatura.\nEls partidaris del no rotund\nEl PSC dóna per fet que els pressupostos generals incompliran els compromisos de l'Estat amb Catalunya. La portaveu econòmica del PSC, Rocío Martínez-Sampere, va subratllar ahir que encara que el govern espanyol inclogui els 219 milions i respecti el percentatge d'inversió pública que pertoca a Catalunya, els catalans patiran l'increments d'impostos i la retallada de despesa pública, i va demanar a CiU que actuï "amb coherència". "Cap partit català pot donar suport a uns pressupostos que mantindran l'espoli fiscal sagnant de Catalunya", va reiterar la secretària general d'ERC, Marta Rovira, per marcar distàncies amb CiU.


Les malaties que s'amaguen en els nostres gens | Dexeus Dona\nRomanen ocultes en els nostres gens durant generacions, i quan es manifesten provoquen greus malalties. La fibrosi quística, la sordesa congènita o la beta-talasemia són només alguns exemples de les malalties hereditàries recessives més comunes. La majoria de les persones que les porten en el seu ADN no les desenvolupen i no saben que poden transmetre-les a la seva descendència. Ara les anàlisis genètiques comencen a generalitzar-se en grups de risc elevat per a les malalties hereditàries (com els jueus asquenacíes). Els tests de portadors ja detecten els gens responsables, amb la finalitat de reduir el risc de transmetre aquestes malalties a la següent generació: Aconseguirem algun dia que desapareguin?\n«Els avanços de les últimes dècades han permès el descobriment de milers de gens associats a aquesta mena de malalties», assegura Stylianos Antonarakis, professor de Medicina Genètica en la Universitat de Ginebra (Suïssa). I és que els gens que desencadenen les malalties hereditàries recessives mostren mutacions en comparació amb les seves variants en persones sanes.\nEl mecanisme pel qual s'hereten és senzill. Quan rebem els gens dels nostres progenitors ho fem per duplicat, és a dir, obtenim una còpia de cada gen de la nostra mare i una altra del nostre pare (excepte en el cas dels gens que només estan en el cromosoma I dels homes).\nLes malalties hereditàries recessives únicament les sofreixen aquelles persones que reben dues còpies del gen nociu. El bo és que ha de donar-se la coincidència que tant el pare com la mare tinguin aquesta mutació, llàstima que tots dos poden tenir només una còpia d'aquest gen, i ser portadors sense saber-lo.\nLes més de mil malalties d'aquest tipus que coneixem apareixen per igual en homes i dones. Són esmunyedisses perquè «es produeixen per alteracions en gens que poden estar localitzats en qualsevol dels nostres cromosomes», detalla Judith Reina, assessora genètica de la Unitat de Medicina Genómica del Centre Dexeus Dona de Barcelona (Espanya).\nCada fill d'una parella de portadors té un 50% de probabilitats de ser-ho també, i un 25% d'arribar a desenvolupar la malaltia. Des de Suïssa, el professor Antonarakis afegeix: «En el nostre intent per descobrir noves malalties d'aquestes característiques, busquem en famílies on hi havia matrimonis consanguinis. Així l'any passat vam trobar una ceguesa genètica recessiva infantil, que impedeix el desenvolupament dels ulls».\nEls test més moderns són els anomenats cribratges genètics, que detecten de manera simultània la presència de gens mutats relacionats amb diverses malalties. Una extracció de sang és suficient per a realitzar la prova. «Les anàlisis que s'apliquen difereixen en funció dels centres, així com de les polítiques i el marc legislatiu que hi ha en cada país. Nosaltres hem desenvolupat un específic que permet detectar alteracions associades a més de 300 malalties recessives», compte Judith Reina. El mètode més comú per a trobar gens mutats es diu FISH (sigles en anglès d'hibridació fluorescent in situ), i consisteix a usar sondes fluorescents dissenyades per a unir-se a ells si estan presents. Després s'utilitzen microscopis especials per a visualitzar-les.\nEncara que el sistema de garbellat genètic és l'única manera de predir amb alta fiabilitat l'aparició de malalties genètiques recessives, encara estem molt lluny que s'apliqui de manera general en la població. Aquestes proves estan aconsellades en famílies amb antecedents o en poblacions de risc, com per exemple les d'origen jueu, nòrdic i certes zones del Mediterrani. Les persones d'aquests grups s'han reproduït entre elles durant molt de temps, sense que la població a la qual pertanyen hagi incorporat material genètic extern. Un exemple és la malaltia de Niemann-*Pick, que afecta especialment als jueus asquenacíes del centre i est d'Europa. Els nounats que pateixen aquest desordre metabòlic no solen superar els tres anys de vida. Un altre cas és la porfíria que sofreix amb major freqüència la població blanca de Sud-àfrica. Aquesta malaltia ataca al sistema nerviós i pot provocar diverses paràlisis.\nProves de portadors a gran escala\nSi el cribratge genètic és positiu, els pares portadors poden «recórrer a la reproducció assistida i realitzar un diagnòstic genètic preimplantacional abans de transferir l'embrió, per a seleccionar aquell que estigui lliure de la malaltia», suggereix Reina. Perquè una detecció exhaustiva de portadors redueixi la incidència en general d'una malaltia és crucial el comportament de les comunitats afectades. Per exemple, en les últimes dècades, el nombre de nens nascuts amb la malaltia Tay-*Sachs —una malaltia neurològica degenerativa que provoca la mort abans dels cinc anys— s'ha reduït en un 90% en la població afectada de jueus asquenazites dels Estats Units, gràcies als matrimonis selectius basats en el garbellat genètic.\nFer proves de portadors a gran escala, acompanyes d'educació i assessorament genètic d'aquestes malalties ajudaria a reduir la seva incidència. Així i tot, «no podran desaparèixer del tot, perquè tots els éssers humans som portadors d'alguna malaltia hereditària de caràcter recessiu», sentencia Reina.\nMés de la meitat de la població, un 56%, presenta mutacions genètiques susceptibles d'originar les principals malalties hereditàries recessives. La més freqüent, l'anèmia de cèl·lules falciformes, afecta a 1 de cada 625 persones. «Ens esperen molts reptes com ser capaços d'interpretar les variants d'alguns gens i incorporar els descobriments més recents als programes de cribratge», conclou Antonarakis. A poc a poc s'estreny el cercle sobre aquestes malalties que s'oculten en el més profund del nostre ADN..


La neu complica la sortida de la "Marxa pagesa" a l'Alt Urgell - Teleponent\nInici Agricultura i Ramaderia La neu complica la sortida de la “Marxa pagesa” a l’Alt Urgell\nLa neu complica la sortida de la “Marxa pagesa” a l’Alt Urgell\nEls tractors estan ajudant a netejar camins i carreteres\nEls tractors que estaven citats a concentrar-se a la gasolinera de Montferrer per participar en la primera “Marxa pagesa” no han pogut acudir a la cita, ja que porten tot el matí realitzant tasques de neteja de la neu caiguda aquesta nit en carreteres i camins. El responsable d’Unió de Pagesos de l’Alt Urgell, Joan Guitart, ha explicat que de la quinzena de tractors que esperaven de Cerdanya no ha pogut venir cap i dels del nord de la comarca de l’Alt Urgell només dos han començat la tractorada. Guitart ha dit que “la neu ens ho ha complicat tot, els tractors són necessaris per netejar els camins a les explotacions perquè es pugui recollir la llet, fan falta per treballar, i això ens limita”. En aquest sentit, Guitart, ha afegit “ni per això tenim sort, fins i tot el temps sembla que ens jugui en contra”.\nFinalment, i passades les deu del matí, tan sols dos tractors de la desena que estaven citats a sortir de Montferrer han pogut sortir en la primera Marxa pagesa en direcció Barcelona. Aquests dos tractors es sumaran als cinc tractors que ja estaven concentrats a Oliana i d’allà emprendran camí cap a la plana de Lleida.\nGuitart ha afirmat que “serem set tractors de l’Alt Urgell, de la Cerdanya cap perquè s’han quedat col·lapsats, esperem que finalment de les comarques de Lleida hi hagi un centenar de persones”. Unió de Pagesos de l’Alt Urgell ha organitzat autocars per dissabte per tal que els pagesos o ramaders que no han pogut anar amb tractor a Barcelona hi puguin anar a manifestar-se.\nArticle anteriorNecessari l’ús de cadenes a la carretera LV-5134 a Noves de Segre\nArticle següentEls Agents Rurals faran les inspeccions de caça amb armilles antibales i armes de foc


Ajuntament de Cardedeu - Actualitat - Notícies - Comença el curs amb 4.061 alumnes matriculats als centres educatius de Cardedeu\nEl curs escolar 2015-2016 comença dilluns amb 3.701 alumnes matriculats als centres escolars públics de Cardedeu. Del total d'alumnes, 706 són d'Infantil, 1.540 de Primària, 1.038 alumnes d'ESO, 207 joves que fan Batxillerat i 210 matriculats a cicles formatius. A l'oferta privada, al Taller Ginebró, s'incorporaran a les aules 360 alumnes.\nDurant els mesos d'estiu s'han fet diverses actuacions de millora i manteniment als centres escolars de Cardedeu. En total, s'hi han destinat prop de 89.000 euros, una xifra que arribarà als 130.000 euros amb les inversions previstes durant les vacances de Nadal de l'alumnat.\nAquest estiu s'ha substituït el terra del gimnàs de l'escola Germans Corbella, i s'ha col·locat paviment en la zona de sorra de l'entrada principal. El menjador té un nou rentamans amb aixeta d'aigua freda i calenta, i s'han reparat les rajoles dels banys d'alumnes i mestres. També s'han substituït persianes velles i s'ha pintat fusteria interior, entre d'altres.\nA l'escola Can Manent, s'ha canviat de lloc de la font de primària i s'ha posat un terra de goma davant de la font, a més de fer el manteniment dels sorrals. Pel que fa a l'escola Les Aigües, s'ha pintat l'interior de l'edifici d'infantil i els jocs del pati. També s'ha millorat la canalització de recollida d'aigua del pati d'infantil, s'han reparat les rajoles de la cuina i dels vestidors del gimnàs, i s'ha instal·lat una barana a l'escala exterior i d'accés a la primera planta de la biblioteca.\nA l'escola Mil·lenari, s'han pintat passadissos, escales, aules, la cuina i el menjador, i s'han eliminat humitats a aules i lavabos. A més, s'ha instal·lat una barana de protecció a la rampa exterior del gimnàs, s'ha reparat el paviment de la zona d'entrada i s'ha fet un nou sorral al pati. A l'escola Ramon Macip-Dolors Granés, s'ha substituït el parquet de la sala de psicomotricitat i el terra de les aules de P3. També s'han pintat les aules de primària, s'ha canviat la font del pati per una de nova, s'ha pavimentat l'exterior de la zona de la pista i s'han col·locat baranes en rampes i escales.\nQuant a les escoles bressols municipals, Can Serra començarà el curs amb una nova tanca exterior, mentre que als Daus s'han fet tasques de manteniment de sorrals.\nJocs infantils a l'escola Les Aigües\nNou paviment al gimnàs de l'escola Germans Corbella


Maig – 2011 – Compromís per Pedreguer\nMoltes gràcies a totes aquelles persones que heu confiat en les nostres propostes i el nostre equip, a eixos 646 pedreguers que heu dipositat el vostre sobre amb la nostra papereta a dintre… Tot i no aconseguir més regidors, heu…\nCarta del nostre candidat als primers votants\nAquesta és la carta que Sergi Ferrús, el nostre candidat a l’Alcaldia, ha enviat als joves que voten per primera vegada en les eleccions locals i autonòmiques: Hola, com estàs? T’escric aquestes ratlles per demanar-te un favor… I te les…\nPresentació programa al Casal Jaume I, 17 de maig\nAlgunes imatges: Us deixem la presentació que vam emprar per explicar els nostres compromisos amb Pedreguer (cliqueu sobre l’enllaç): PropostesNouPedreguer Els dos vídeos que apareixen a la presentació no els podreu veure en l’arxiu adjunt. Són aquests dos:\nSopar de campanya, la crònica\nAl sopar del dissabte passat ens van acompanyar vora 90 persones. Gràcies a totes i tots per assistir-hi! El vostre suport ens ajuda a refermar el nostre compromís amb Pedreguer i amb el País Valencià! En els parlaments (amenitzats amb…\nSOBRE LA SUPOSADA BONA GESTIÓ DEL PP A PEDREGUER\n[article del nostre candidat al CANFALI d’avui] Trau pit el nostre Alcalde perquè, segons ell, Pedreguer ha tingut molta sort en gaudir-lo de governant, ja que, en la seua imaginació, considera que ens han plogut les subvencions i els projectes…


Jornada Empresa i esport | Agenda | Indicador d'Economia\nData: Dijous, 21 de juny de 2018\nfiraReus (Av. Bellisens, 40, Reus)\nfiraReus, juntament amb la regidoria de Promoció Econòmica i Treic Events, organitzen la primera edició d'Empresa i Esport, una jornada dedicada a promoure el model d'empresa saludable a través de l'activitat física. L'esdeveniment, que tindrà lloc el pròxim 21 de juny a partir de les 18.30 h, parteix com un punt de trobada entre professionals de diferents sectors i esportistes.\nDe la mà de coaches i especialistes com Ramon Robert Estella, CEO del RCD Espanyol; David Ciudad, ultra-corredor i mentor de l'empresa Desafía lo Imposible; Anna Corbella, la primera dona a fer la volta al món a vela; o Paco Lorenzo, creador de l'empresa Treic Events i Jocs Empreses; la jornada tractarà entre altres qüestions els factors claus en el lideratge esportiu aplicats a l'àmbit empresarial.\nL'acte comptarà amb la presentació d'Àlex Rivera, Clúster Manager d'Indescat (Clúster Català de la Indústria i de l'Esport), i s'aprofitarà per fer la gala de cloenda i lliurar els trofeus als participants de Jocs Empreses de Treic Events, l'esdeveniment esportiu empresarial més gran de la demarcació. La jornada també inclou un sopar a peu dret per fomentar el networking.\nL'organització de la jornada ha estat possible gràcies a la implicació de Salut i Treball i Elring Klinger. Els interessats poden trobar més informació i realitzar les inscripcions a través del web de firaReus www.firareus.com


Arrimadas serà candidata al Congrés: "Em deixaré la pell perquè Rivera sigui president del Govern"\nPublicat 23/02/2019 16:24CET\nRivera diu que no podria tenir una "scia i aliada millor que Arrimadas" per guanyar les eleccions generals\nMADRID, 23 febr. (EUROPA PRESS) -\nLa portaveu de l'Executiva Nacional de Ciutadans i líder del partit a Catalunya, Inés Arrimadas, ha anunciat que donar el salt a la política nacional en concórrer a les eleccions generals del proper 28 d'abril com a número u de Cs per Barcelona.\nArrimadas ha realitzat aquest anunci en un acte públic celebrat a la plaa de la Villa a Madrid davant la presncia del president de la formació taronja, Albert Rivera.\nEn la seva intervenció, la líder de l'oposició a Catalunya ha afirmat que la seva vida ha estat marcada per decisions "difícils", per que sempre ha optat per fer un pas cap endavant, per la qual cosa ha anunciat que presentar la seva candidatura a les primries de Cs com a número u de Barcelona per a les properes eleccions generals.\n"Tinc la responsabilitat de seguir defensant els constitucionalistes catalans, em deixaré la pell perqu Albert Rivera sigui el prxim president d'Espanya", ha assenyalat Arrimadas en la seva intervenció, en la qual ha ressaltat que la llibertat i la convivncia només arribar a Catalunya si governa el seu partit amb Rivera com a president\n"Ho vaig dir en la campanya de Catalunya: podem guanyar i vam rebentar les urnes amb illusió. També ho vaig dir a Andalusia: podem fer histria i vam aconseguir el canvi. Cs és el partit que converteix en realitat el que sembla impossible", va declarar.\nDurant la seva intervenció, Arrimadas ha llanat dures crítiques al Govern de Pedro Sánchez: "El Govern d'Espanya ens ha venut com un botí al nacionalisme i per aix tenim un separatisme descontrolat a Catalunya: tanquen el Parlament, tallen els carrers... El nostre país no es mereix aix".\nEn aquest sentit, ha assenyalat que el Govern de Sánchez "ha tornat a mentir de nou" en tornar a pactar amb els partits nacionalistes i amb aquells que "han trencat aquest país i volen deixar de ser espanyols".\nEn la seva intervenció ha criticat que l'Executiu socialista titllés de "provocació" la seva visita a Amer (Girona), el poble natal de Carles Puigdemont, i no es pronunciés sobre el que van fer posteriorment alguns vens independentistes, que van netejar amb lleixiu la zona en la qual els representants i simpatitzants de Cs s'havien concentrat.\n"Hem d'acabar amb un Govern que confon Catalunya amb el separatisme", ha indicat Arrimadas, qui ha indicat que no vol "quatre anys més de Sánchez amb els separatistes i de negre futur per als demcrates d'aquest país".\n"És el moment de lluitar per l'Espanya que ens mereixem i de tenir un Govern liderat per Cs, un partit net que sap distingir a Torra i Puigdemont de la resta de Catalunya", ha indicat Arrimadas.\nLa líder de Cs ha ressaltat que és un "enorme privilegi" per a ella liderar aquest partit a Catalunya, cosa que "no és fcil", per, segons la seva opinió, és la formació política que "no abandona els qui no tenen veu".\nRIVERA A ARRIMADAS: "JUNTS GUANYAREM".\nPer la seva banda, Rivera ha iniciat la seva intervenció, referint-se a l'anunci d'Arrimadas, a la qual ha s'ha referit com a "companya, amiga i la dona més valenta i preparada de la política espanyola" i ha assegurat que no podria tenir una "scia i aliada millor" per guanyar les eleccions generals.\n"Junts guanyarem i Espanya tindr un Govern de Ciutadans", ha subratllat Rivera, qui ha afegit que l'anunci d'Arrimadas vol dir que el seu partit "va a totes".\n"Volem governar Espanya, volem guanyar Sánchez i enviar-lo a l'oposició, ara o mai, no es pot tenir quatre anys més amb Pablo Iglesias fent els pressupostos i amb Torra dient el que ha de ser Espanya, aix s'ha d'acabar el 28 d'abril omplint i rebentant les urnes de vots taronges i enviant Sánchez a l'oposició", ha assenyalat el líder de Cs.\nDesprés de ressaltar fer una crida als votants "decebuts" del PP i PSOE perqu recolzin Cs amb el seu vot, Rivera ha defensat una Espanya "en la que hi caben tots", menys els que donen un cop d'estat o els corruptes.\n"Davant un PSOE podemitzat i sectari, dileg entre ciutadans que respecten la llei i els que volem el millor per a aquest país", ha afirmat Rivera, que ha assegurat que combatr políticament aquells que es volen saltar les lleis.\n"Ningú s'imagina a la Inés i a mi negociant els indults als qui donen un cop d'estat, sí que s'imaginen a Sánchez i Calvo fent-ho, mai ens saltarem la justícia", ha assenyalat el líder de Cs, que ha ressaltat que el seu partit liderar l'alternativa al "sanchisme" sense "calcigar" la Constitució.\n"Farem el Govern dels millors i dels valents, serem la casa comuna del constitucionalisme del segle XXI, un lloc comú sense etiquetes, s'han acabat les dues Espanyes, la tercera és aquí, la que es dona la m", ha assenyalat.\nFinalment, Rivera ha indicat que no solament Arrimadas se sumar a la candidatura de Cs, sinó "més gent amb procedncia diversa i amb defensa de valors constitucionals". "Vull ser president no per ostentar el crrec, sinó perqu el poder canvi aquest país, m'és igual el crrec, no tinc un manual de resistncia", ha concls.


La Penya celebra el seu 89è aniversari a l'Olímpic\nEsports / Bàsquet 29/03/2019\nEls verd-i-negres reben el Cafés Candelas Breogán (18.00 h, Movistar+)\nUna acció del partit de la primera volta de la Lliga entre Penya i Breogán DIVINA SEGUROS JOVENTUT\nBarcelonaLes coses han canviat a l'Olímpic de Badalona. El Divina Seguros Joventut és un dels equips més en forma de la Lliga Endesa, sense presses, amb l'única pressió d'aconseguir el factor pista per a la fase dels 'play-off' pel títol de Lliga. El partit contra el Cafés Candelas Breogán d'aquest dissabte (18.00 h, Movistar+) ajuda a contextualitzar la situació. La crisi institucional i esportiva de la temporada anterior ja queda lluny.\nLa dimensió del projecte ha evolucionat entre el valor de la pista i els moviments dels despatxos. El club celebrarà dissabte el seu 89è aniversari en un pic global, a les portes de noves inversions i més resultats. "Estem en una bona dinàmica i fent una gran temporada, i si volem conservar la plaça de 'play-off', és molt important que la gent vingui a l’Olímpic i ens ajudi. Serà un gran partit perquè estem jugant bé, serà l’aniversari del club i estrenarem el videomarcador", ha comentat Albert Ventura.\nDuran fa de tècnic, perquè ha de fer de tècnic, i mostra el discurs responsable per recuperar el camí de la victòria després de la relliscada contra el València Basket. "El duel contra el Breogán serà molt important per la intensitat i les ganes de victòria que tenim tots. Ells necessiten el triomf i intentaran aconseguir-lo, però espero que nosaltres tinguem més voluntat que ells i que oferim la nostra millor versió”.\nBàsquet Lliga Endesa Divina Seguros Joventut la Penya Club Joventut de Badalona


El Consell a la primera Xarxa d’Allotjaments Empresarials de Catalunya\nEl Consell Comarcal del Pallars Jussà formarà part de la primera Xarxa d’Allotjaments Empresarials de Catalunya, que es va constituir al Centre de Serveis per a empreses i emprenedoria de Can Gavarra de Polinyà.\nAquesta xarxa estarà integrada per ajuntaments, consells comarcals, diputacions i altres entitats de Catalunya que es dediquen i gestionen espais d’allotjament empresarial, serveis a l’emprenedoria i innovació i assessoren en la planificació i creació d’empreses.\nLa XAEC, neix amb la voluntat de millorar la coordinació interadministrativa treballant de forma conjunta per tal de compartir iniciatives i experiències. En aquest sentit, actuarà com a únic interlocutor davant l’Administració afavorint la cerca de finançament, la contractació de formació o la proposta de crear nous serveis per al desenvolupament empresarial.\nEl President del Consell , Constantí Aranda, ha comentat que l’adhesió a aquests tipus de projectes afavoreixen la creació de sinèrgies i experiències entre les institucions i així, potenciar les empreses allotjades.\nL’organisme estarà format per 14 institucions, cinc de les quals pertanyen a diferents comarques de Lleida, com el Consell del Jussà, l’Ajuntament de Bell-lloc d’Urgell, la Fundació CEEILleida de la Diputació de Lleida, l’Institut Municipal d’Ocupació Salvador Seguí i l’Ajuntament de Torrefarrera.


SOBRE LA TALA D’ARBRES A PEDRALTA – Arxiu d'actualitat local\nSOBRE LA TALA D’ARBRES A PEDRALTA\nSegons Informa Radio Sant Feliu Aquests dies tant per les xarxes socials com amb missatges enviats directament a la nostra emissora, s’estan enviant missatges i fotografies de la tala de pins a la zona de Pedralta, la qual cosa ha posat en alerta a veïns i a excursionistes.\nPosats en contacte amb l’Àrea de Medi Ambient de l’Ajuntament, els tècnics ens han informat que l’empresa que està portant a terme els treballs compta amb els permisos pertinents del Cos de Forestals de la Generalitat que els ha acceptat per a dues finques, la que queda a la part esquerra de la carretera i una altra que és la de Santa Escolàstica que afecta a 260 pins. Es tracta de finques particulars que havien demanat els permisos pertinents a la Generalitat per fer una aclarida de pins.\nAquesta és una pràctica habitual en moltes altres comarques i municipis en les quals es pot fer directament amb el permís de l’administració autonòmica que, en molts casos, considera beneficioses per al bosc aquest tipus de tales controlades que permeten un millor creixement per a altres espècies com les alzines i les suredes i de vegades també es fa per protegir els habitatges que es troben envoltats pels arbres.\nPerò a alguns municipis, com és el cas Sant Feliu de Guíxols, la normativa contempla que també cal un permís municipal i comptar amb un informe previ dels tècnics de l’àrea, que és amb el que no compta la propietat ni l’empresa designada, per la qual cosa es realitzarà un informe en el qual, d’entrada, sembla que pel que fa a Santa Escolàstica l’informe dels tècnics podria ser negatiu.\nEl proper dilluns els tècnics municipals i l’empresa mantindran una reunió per tal de fer una avaluació i, possiblement, un replantejament de l’actuació que s’ha de portar a terme en aquest paratge.\nSOBRE LA TALA D’ARBRES A PEDRALTA added by Redacció on 22/01/2014


Los escolares de Mislata plantan 600 árboles\nAmb motiu del Dia de l’Arbre a Mislata, quasi un millar de xiquets i xiquetes dels centres educatius de la localitat han participat en activitats relacionades amb la lluïta contra el canvi climàtic\nLa regidoria de Medi Ambient al costat de l’empresa pública Nemasa, han organitzat un any més la commemoració del Dia de l’Arbre a Mislata. Aquesta jornada festiva i reivindicativa celebrada al parc de la Canaleta, té com a objectiu conscienciar, durant dos dies consecutius, sobre la importància que tenen els recursos forestals i el respecte cap als arbres.\nLa jornada començava amb una visita guiada, on els alumnes han pogut descobrir les 27 espècies diferents d’arbratge que existeixen en aquest gran pulmó verd de Mislata. Els xics i xiques estaven molt expectants davant una de les activitats, la plantació massiva d’arbres al parc municipal. En concret, s’han plantat 600 brots de pins, carrasques i freixes en els terrenys contigus al parc, uns exemplars que a mesura que vagen creixent es trasplantaran en els diferents parcs i zones de verds de Mislata.\nLa lúdica jornada concloïa amb el concurs de dibuix del Dia de l’Arbre que organitza l’Ajuntament en tots els col·legis de la ciutat. Per seté any consecutiu, el concurs busca, a més de conscienciar en matèria mediambiental, seleccionar les imatges que formaran part d’una campanya de conscienciació que eixirà al carrer del 31 de gener al 17 de febrer, ocupant els suports municipals instal·lats en la via pública. Any rere any, la qualitat i la implicació dels alumnes van en augment, que en aquesta ocasió havia de presentar els seus murals inspirats el lema “Frenant el Canvi Climàtic”.\nA l’acte han acudit la vicealcaldessa i regidora de Medi Ambient, Mª Luisa Martínez Mora, juntament amb Pepi Luján, regidora de Cultura i Lola Hortelano, regidora d’Infància. Martínez Mora ha volgut destacar la importància d'”educar des d’edats primerenques als més xicotets en la cura i el respecte pel medi ambient, ja que és fonamental en la seua educació. Prenen consciència de la importància d’això i la transmeten en les seues pròpies cases i a les seues famílies”.\nEl concurs va dirigit a l’alumnat de 3r i 4t de primària de tots els col·legis, i cadascuna de les classes presenta la seua proposta davant un jurat que tria als guanyadors, un per jornada. D’entre els participants en la primera d’elles, el guanyador ha sigut el mural de la classe de 4t del Col·legi Almassil. I és que, a part de l’exposició dels murals premiats en el mobiliari urbà, les dues classes guanyadores reben un premi en metàl·lic de 200 euros per a destinar-lo a material escolar adquirit en els comerços de Mislata.


Oferta Açores Vol + Hotel a l'illa São Miguel ᐈ V3 Viatges\nOferta Açores Vol + Hotel a l'illa São Miguel\nSão Miguel és l'illa més gran i la més poblada de les Açores, també la més turística. És una illa molt heterogènia que podràs recorre amb calma durant una setnama. Podràs visitar algunes de les llacunes més belles de l'arxipèlag, senders en boscos biodiversos esquitxats per cascades, termes fumants on descansar, miradors impressionants per explorar i una tassa de te per tastar a les úniques plantacions d'Europa. És l'illa amb més varietat gastronòmica i d'allotjament, amb la qual cosa hi ha opcions per a totes les butxaques i tots els gustos.\nPer la seva heterogeneïtat i oferta, és una porta d'entrada a l'arxipèlag açorià. Encara que sigui l'illa on el turisme ha trepitjat més fort, segueix regalant autenticitat de les illes Açores si se surt una mica de la ruta marcada.\nEn aquest oferta Vol + allotjament (AD) podràs descubrir al vostre aire tot allò que São Miguel té per oferir. Demana'ns si necessites un cotxe de lloguer o algunes excursions, també t'ho podem organitzar.\nVale Do Navio 4****\nVip Executive Azores 5*****\nAvió des de Barcelona amb vol directe amb Sata Internacional\nFacturació equipatge dins a 20kg\nTrasllats regulars aeroport/hotel/aeroport\n7 nits d'estancia en règim d'allotjament i esmorzar\nAssegurança de viatge bàsic amb cobertura covid inclosa\nTaxes d'aeroport, seguretat, combustible i gestió\nRuta en cotxe per la Costa Oest d’EUA\nEstada de luxe a Los Cabos\nSardenya amb vaixell Grimaldi


Arriba la segona Ecofira el dia 18 d’abril. T’ho perdràs? - Recanvi Valls - Tarragona Segona mà Classificats\nEl proper dissabte 18 d’abril tindrà lloc la 2a edició de l’Ecofira, un dels actes centrals de la campanya Tria bé, no costa gens. En aquest espai de trobada s’organitzaran diversos actes per a petits i grans.\nLloc: Plaça del Pati – Valls\nData: dissabte 18/04/2015\nHorari: de 10 a 14 i de 17 a 20 hores\nTaller de joguines amb materials reutilitzats: a partir de residus com ampolles, brics, CDs o oueres de cartró, els infants podran elaborar joguines i jocs tradicionals.\nHorari: de 10 a 14 h i de 17a 20 h\nPúblic: a partir de 5 anys.\nPlanta una planta: Tot barrejant terra i compost obtingut a partir de la matèria orgànica recollida a Valls, els nens i nens podran plantar una planta en una torreta.\nPúblic: totes les edats.\nInflable “Reciclar saltant”: amb aquest inflable cedit per l’Agència de Residus de Catalunya els nens i nenes podran aprendre a reciclar tot saltant.\nHorari: de 10 h a 14 h i de 17 h a 20 h\nTaller de restauració de petits objectes: aprèn a restaurar petits objectes de fusta o metall (caixetes, marcs de fotos…) amb la tècnica de l’envernissat a canell.\nTaller a càrrec de: Nou de Nou\nTrapillo amb samarretes velles: porta una samarreta vella i t’ensenyarem a fer una estoreta amb “trapillo”.\nVitralls amb CDs reutilitzats: amb CDs usats podràs fer vistosos vitralls per decorar pots de vidre o gerros ben originals.\nBijuteria amb materials reutilitzats: realització d’arracades, polseres i fins i tot collarets amb material de rebuig divers.\nTeixim amb plàstic: podràs aprendre la tècnica per tallar les bosses de plàstic del supermercat per a fer-ne ganxet.\nTitelles amb roba usada: a partir de restes de roba usada, cada nena i nena podrà construir una titella.\nTaller a càrrec de: HUMANA\nPúblic: de 8 a 12 anys\nTaller de creacions amb paper: amb paper de diari i de revista podràs aprendre a fer bols de paper.\nAprèn a fer sabó casolà: descobreix com pots fer el teu propi sabó casolà a partir d’oli de cuina usat.\n1r Grup: 17 h a 18 h\n2n Grup: 18 h a 19 h\n3r Grup: 19 h a 20 h\nTaller de manteniment de bicicletes: aprèn a fer les tasques de manteniment bàsiques més comunes de la bicicleta, com ara reparar una punxada, arreglar una cadena, canviar un cable…\nTaller a càrrec de: JoyRide Bikes.\nPúblic: a partir de 10 anys.\n5è MERCAT DEL RE-CANVI\nUn dels actes més destacats serà el 5è Mercat del Re-canvi, un espai per intercanviar de manera presencial allò que ja no necessites per altres coses que et puguin ser útils.\nEntre altres coses pots bescanviar:\n-Objectes: llibres, jocs i joguines, música, petits electrodomèstics, roba, complements, eines, parament de la llar i tots aquells objectes en bon estat que ja no utilitzis i que algú altre pugui aprofitar.\n-Serveis que puguis oferir als altres amb part del teu temps (per exemple, classes de català, de guitarra, conversa en anglès, cuinar, acompanyar gent gran, etc.\nVine al mercat sense diners!\nRecorda que no es poden utilitzar diners als intercanvis. Els bescanvis es faran sempre amb objectes, oferint el teu temps, o mitjançant la parada solidària del mercat, que en aquesta edició comptarà amb la presència de Càritas.\nTambé pots donar objectes que ja no necessitis a la parada solidària.\nSi no pots participar-hi, intercanvia a través de la xarxa\nTambé tens a la teva disposició el web http://www.re-canvi-valls.cat, on també pots intercanviar o donar tot allò que no necessitis per altres coses que et puguin ser útils.\nXERRADA “L’HORT AL TROS I AL BALCÓ”\nDescobreix què necessites per fer el teu hort i els avantatges del compostatge. Vine a compartir les teves experiències.\nLloc: Sala de Sant Roc (IEV – c/Jaume Huguet 1)\nSegueix la pista de l’orgànica i descobreix els secrets de la transformació de la matèria orgànica en compost.


Política, regeneració i sobirania - Josep Maria Loste - Blogs de l'indirecte!cat\nOpinió amb independència. Dimarts, 19 de juny de 2018 20:23 h\nDimecres, 6.2.2013. 18:25 h\nCatalunya, corrupció, política, Regeneració Política, sobirania\nDavant l’actual panorama de corrupció/putrefacció econòmica, política i institucional, ha arribat l’hora de la regeneració democràtica de debò . La ciutadania està farta de tan de nepotisme, de tanta prepotència dels poderosos . La democràcia s’està esfilagarsant, està esdevenint un règim de molt poca qualitat, en què la impunitat del fort és el pa nostre de cada dia . Cal aturar-ho em sec, altrament la credibilitat dels nostres representants polítics s’ensorrarà completament i, el que és pitjor, el discurs simplista dels demagogs, el populistes i els feixistes avançarà perillosament.\nNo hi ha dubte que la societat catalana ha de reaccionar davant la proliferació del coneixement de casos de corrupció que esquitxen la classe política. Mentre es va desgranant la magnitud del cas Bárcenas del PP, el cas Mercuri del PSC i el cas Clotilde de CiU, es fa cada cop més evident que la regeneració democràtica ha de ser un l’argument principal per avançar en pas ferm cap a la sobirania plena .No hem d’oblidar que les poders centralistes de debò fan servir la corrupció - com una mena d’arma llancívola, molt carregada de verí – per desprestigiar tot el trajecte cap a la llibertat nacional . Per altra banda, per tal de garantir la convivència i la cohesió social és fa més necessari que mai restaurar el bon nom de la política : ara és l’hora, més que mai, de la política; perquè, de fet, la política no és corrupta en si mateixa, sinó que ho són alguns polítics molt determinats, corromputs per uns lobbys econòmics, molt potents i, a voltes, ocults; els quals, mantes vegades se situen en posicions ideològiques molt antisocials i , rabiosament, anticatalanes .


Catalunya és on més nacionalitats espanyoles es van concedir el 2015 | Catalunya | EL PAÍS Catalunya\nCatalunya és on més nacionalitats espanyoles es van concedir el 2015\nLes comunitats catalana i madrilenya concentren més de la meitat de les 114.351 adquisicions\nBarcelona 20 DES 2016 - 07:24\tCET\n29.977 persones van obtenir durant el 2015 la nacionalitat espanyola a Catalunya, segons les dades que ha fet públiques aquest dilluns l'Institut Nacional d'Estadística (INE). A tot l'Estat espanyol van aconseguir els papers 114.351 persones, la meitat de les quals van ser a Catalunya i a la Comunitat de Madrid. Per nacionalitats d'origen destaquen els marroquins (24.285), els equatorians (13.949) i els colombians (11.881). Malgrat que Catalunya concentra el nombre més elevat d'adquisicions, la xifra de l'any passat és un 48,68% inferior a la del 2014 (58.419).\nCatalunya encapçala des de l'any 2013 el nombre d'adquisicions de nacionalitat espanyola, seguida de Madrid (27.236). El 2015 la xifra global de l'Estat va baixar un 44,5%, però aquest any, amb les dades provisionals del primer semestre, tot apunta que tornarà a remuntar. Del gener al juny van obtenir la nacionalitat 92.783 persones, 20.529 a Catalunya.\nL’Audiència dóna la nacionalitat a un home a qui li van denegar per no conèixer una dita\nPer sexe, el 51,7% de les persones estrangeres que van adquirir la nacionalitat el 2015 van ser dones. Per edat, les persones entre 30 i 39 anys van constituir el nombre més elevat. En el 70,1% dels casos (80.146) els papers els van aconseguir per residència —amb l'acreditació de 10 anys vivint a Espanya—, mentre que el 29,8% dels casos van ser per la modalitat d'opció. Aquest últim cas inclou les persones subjectes a la pàtria potestat d'un espanyol.\nEl país de naixement més freqüent va ser Espanya, que va concentrar 19.799 casos, majoritàriament nens i el 95,1% menors de 10 anys. Dels nascuts fora d'Espanya el país de naixement més freqüent va ser el Marroc.\nExtremadura (733), Cantàbria (742) i La Rioja (1.018) van ser les comunitats amb un nombre més baix d'adquisicions de nacionalitat entre els residents.


BLOC IMNOVA-PSC | Novembre 2007\nLA MERDA DE L'ABOCADOR\nGeneral — Publicat per imnopsc @ 19:45\nAquests dies tenim una nova sorpresa en relació a l’abocador de Tivissa- altrament dit MACROABOCADOR”-, amb la notícia de la signatura d’un conveni que permetrà mes abocaments.\nPerò això és una sorpresa?, doncs jo entenc que no!, i per fonamentar aquesta afirmació hauríem de revisar la història d’aquest MACROABOCADOR.\nA Tivissa, a 2 escassos Km. de Móra la Nova, hi havia un Abocador dimensionat pel territori (80.000 metres cúbics) que abastava, les tres comarques Ribera, Priorat i Terra Alta.\nA data l’any 2002 ens assabentem de la construcció d’un nou abocador a tocar de l’antic, encara en ús, d’una capacitat de mes de 3.000.000 de m3.\nQue va decidir de construir-lo, doncs hi van tenir a veure la pròpia empresa, l’Ajuntament de Tivissa, el Departament de Medi Ambient de les Terres de l’Ebre d’una ja caduca Generalitat Convergent, l’Ajuntament de Móra la Nova al aprovar hi donar permís a l’empresa per utilitzar i ampliar el Camí de l’Ermita (ara Camí de l’Abocador) a canvi d’uns euros per TM, utilitzats al final per complir una promesa electoral del Sr. Sabanza –tornar part del rebut de la brossa-). El moviment social que va causar va ser important, però pel que sembla no suficientment.\nL’any 2003, amb el NOU GOVERN, tant a la Generalitat com al Consell Comarcal, amb promeses tant de tancar-lo, com de limitar els abocaments, vàrem tenir esperances respecte al futur del MACROABOCADOR. Però no va ser així, els nous governants tan sols van constituir una comissió de seguiment i van prometre de reduir l’entrada de residus. Possiblement la situació era irreversible, perquè simultàniament a la construcció del nou abocador, la Generalitat de CiU corria a tancar altres abocadors i ens situarien en una carrer sense sortida que faria imprescindible, per bona part de Catalunya, l’abocador de la Ribera d’Ebre. Es a dir el govern de CiU havia fet polítiques de residus dirigides a la creació d’un gran negoci, el macroabocador de Tivissa, havien convertit a la Ribera d’Ebre en el “container de la brossa” de Catalunya.\nI ara ens trobem que aquell monstre projectat tira endavant a tota maquina, tal i com sempre va denunciar que passaria el moviment social contrari al seu implantament.\nSi llegim tots els antecedents, ja veiem que no podia ser d’una altra manera, doncs perquè l’empresa construïa un monstre de mes 3.000.000 m3 ? . Pensem que si el petit abocador de 80.000 metres cúbic, va durar 10 anys i recollia la brossa de la Ribera d’Ebre, Terra Alta i Priorat i puntualment d’uns altres llocs; fent una simple regla de tres, per omplir amb les tres comarques el macrocabocador de Tivissa son necessaris 375 anys; això sol pot evidenciar que o els amos del macorabocador son immortals o de un començament estava previst acollir la brossa de tota Catalunya.\nA més a més ara el Sr. Sabanza, desprès de excloure a Móra la Nova del Consorci de Residus per la Ribera, Priorat i Terra Alta per motius econòmics i obviant qualsevol solidaritat per la resta de pobles de la comarca, ara vol cobrar la quantitat que pensa que li toca a Móra la Nova, per un Conveni que ha negociat un Consorci del qual ens va excloure expressament, i segurament més per motius mes partidistes que econòmics (es va fer avanç de les eleccions al Parlament de Catalunya). No sembla contradictori?\nEm de tenir en compte que si aquest abocador s’ha fet en aquesta comarca es perquè la resposta social va ser important però insuficient. O sigui que o hi ha més compromís social per part dels ciutadans, o acabaran instal·lant a la nostra comarca més abocadors, ATC’s, i d’altres inimaginables immundícies." A IMNOVA-PSC pensem que a aquesta situació ha sigut provocada i premeditada en origen pels governs de CiU, que van situar als actuals governs en una situació irreversible, de fet el macorabocador ja ho tenim i ara tan sols queda fer una bona gestió del mateix, es a dir, que ens pugui servir a les comarques properes durant molts anys, això implica una lluita constant amb els interessos privats que provaran d’omplir ho ràpid i fer beneficis de la mateixa manera, molts i ràpids. Una vegada ple, mai mes una instal·lació d’aquestes característiques a la Ribera. .\nPOLÍTIC — Publicat per imnopsc @ 19:50\nCent dies de govern és el període de temps normalment acceptat com a idoni per fer una primera valoració de la gestió política en qualsevol administració pública. És lògic, doncs, que així ho fem des de la nostra situació en l’oposició a l’equip de govern de CiU.\nUna primera aproximació a aquests tres mesos, és la confirmació que el nou equip de govern (bé no tan nou, tan sols una incorporació nova) continua en el seu “non fer niente” en el que respecta a polítiques socials i de progrés, doncs en aquests tres primers mesos, tan sols ha estat capaç de presentar una moció per demanar que es posi “Móra la Nova” als senyals de tràfic en les que hi consta simplement “Móra”, cosa que ens semblà bé excepte les sibil·lines referències a antics conflictes, ja oblidats per tots, amb la veïna població de Móra d’Ebre. Un saldo pobre per un equip de govern que es plantejava com “LA FEINA BEN FETA”.\nIMNOVA-PSC en l’únic plenari ordinari que hem tingut, i amb la veu retallada per un Reglament de Sessions que dubtem sigui correcte, va presentar dues PROPOSTES DE RESOLUCIÓ que afectava a quatre àrees de la nostra població, en concret en les àrees: social, educativa, de transport i econòmica de Móra la Nova.\nO sigui, les úniques propostes "assumibles" de millores en múltiples àrees de la nostra població en aquests primers 100 dies, les ha fet IMNOVA-PSC...Hauríem progressat de no ser -com sempre- rebutjades!!.


Terraferida Premi Alzina del GOB 2017 | Terraferida\nTerraferida Premi Alzina del GOB 2017\nPosted on 21/05/2017 by Terraferida\nAlzines 2017: Ajuntament d’Artà, Ciutat per a qui l’Habita, Terraferida i Aliança Mar Blava\nEn el decurs del dinar anual de socis i simpatitzants del GOB s’han entregat aquest dissabte els premis Alzina i Ciment. El premis Alzina han estat per: L’Ajuntament d’Artà, la Plataforma Ciutat per a qui l’Habita, Aliança Mar Blava, Juan Sánchez (a títol pòstum) i Terraferida. En contrapartida, els premis Ciment, han anat dirigits a Red Eléctrica de España (REE), l’Associació Agrària de Joves Agricultors (ASAJA-Balears) i el Parc Hyatt Mallorca.\nRebre, tan ben acompanyades, un dels Premis Alzina 2017 del GOB Mallorca ens fa molta il·lusió i ens encoratja a seguir endavant amb més força. Us reproduïm seguidament el text d’agraïment llegit a la Plaça Quadrado de Palma el 20 de maig de 2017:\nHola a tothom i moltes gràcies en nom de Terraferida.\nLa veritat és que rebre un premi, un reconeixement, ens fa molta il·lusió i més rebre’l gràcies al vot de companys, anònims o amics, i de mans del GOB, l’associació que ha estat per nosaltres escola, germà gran, i per descomptat l’eina transformadora i de canvi d’allò que volíem i no volíem per Mallorca.\nTerraferida és un col·lectiu senzill, sense recursos, que se nodreix de l’estima fonda i honesta per la terra i de la ràbia de veure que sempre hi ha gent que vol sucar llocs i coses que estimam. La nostra benzina sou vosaltres, els qui sentiu el mateix i els qui esteu sempre atents a les agressions i injustícies. El nostre aliment són les imatges, les dades, les idees, les informacions i les interaccions que ens feis arribar cada dia, sobre allò que vos indigna i vos fa mal. Gràcies de veritat per fer-nos arribar tot això i demanar-vos disculpes si qualque pic no vos tractam com mereixeu, perquè sovint ens trobam desbordats i no podem respondre com cal o com voldríem.\nPerquè fins ara, amb poc més de 2 anyets de vida i sense saber encara que volem ser de grans, hem rebut més cops que altra cosa. Ens peguen els especuladors, els que s’estan forrant amb la destrossa urbanística i els que lloguen 751 habitatges en nom de l’economia col·laborativa i familiar. Ens pega APTUR i la Federació Hotelera, i ens peguen alguns Consellers i Directors Generals del Govern, càrrecs que ens costen 60.000 euros públics anuals cada un, mentre desenes d’hectàrees d’aquesta illa morta de set, se’n van a la merda perquè ells no es volen molestar a canviar un plànol.\nEns pega la dreta i l’esquerra, o el que pensàvem, potser erròniament, que era esquerra fins que ha tengut l’oportunitat històrica i irrepetible de canviar part d’allò que desitjàvem i necessitàvem. Sabem que governar no és fàcil, però no som idiotes, i com que no ens agrada gens el que veiem, i res té a veure amb el que s’havia promès, la paciència s’ha esgotat.\nCom que el diagnòstic sembla clar, potser sols hem de posar dia i hora i pegar un cop damunt la taula. Perquè quan pegam tots junts, som capaços d’engronsar aquesta illa. Sigui com sigui, si l’objectiu és una Mallorca més verda, justa i bella, comptau amb Terraferida.\nGràcies per ser aquí, perquè maldament a estones no o ho sembli, som més que mai i ho tenim més a prop que mai.\nNotícia a la premsa: Ara Balears – dBalears\nRaquel Vaquer i Xavier Mas reben el premi en nom de Terraferida\nAquesta entrada s'ha publicat en Denúncia i etiquetada amb Terraferida. Afegiu a les adreces d'interès l'enllaç permanent.\n← Desmuntant Airbnb a les Pitiüses\nDesmuntant AirBnb & HomeAway. Part III →\nUn pensament a “Terraferida Premi Alzina del GOB 2017”\nGuillem Mercadal diu:\n22/05/2017 a les 9:47 AM\nRespon a Guillem Mercadal Cancel·la la resposta


Breu balanç a l’equador del mandat – Decidim Castellar\nAra és el moment idoni per a fer un balanç dels dos primers anys del mandat en curs 2015-2019. Des de Decidim Castellar sentim que hem estat aportant regeneradores propostes que, tot i aportant-les front un govern en majoria absoluta, han introduït matisos d’una política més social, justa i redistributiva, en la línia que en el seu dia ja va introduir i treballar l’Altraveu. Per l’empenta que avui Decidim segueix imprimint a la política local, noves polítiques econòmiques, socials i solidàries, s’estan establint en el nostre Consistori. Encara molt tímidament, és veritat, ja que manca a cops el convenciment autèntic, per part d’aquells que governen, de que aquest plantejament pot arribar a ser l’alternativa real al capitalisme neoliberal imperant. Però potser perquè encara queda un cert pòsit ideològic d’esquerra a les files de Som de Castellar, hem constatat un cert grau d’empatia cap a les nostres propostes, enfocades a l’economia social i solidària.\nAquest és un dels pocs elements de, podríem dir, confluència. Lamentablement en molts d’altres ens hem vist sotmesos, més aviat, a decisions que afecten, sobretot, a les polítiques d’urbanisme, de serveis i de política comunicativa i front les quals hem hagut de presentar una clara i rotunda oposició sense que, fins al moment, n’haguem tret un resultat mínimament satisfactori. Les majories absolutes son perverses, siguin del signe que siguin. Emmordassen el diàleg, el consens i la necessitat implícita, en democràcia, de prendre les decisions polítiques que tinguin en compte a la totalitat de la ciutadania i no pas només als votants d’aquells que en un moment donat estan al front del govern municipal.\nEn defensa dels interessos de la majoria és on Decidim hem estat més contundents. Mostra d’això és la denuncia que hem presentat a l’Ajuntament per a la no transparència en la gestió de l’aigua, tema en el qual estem disposats a arribar fins on calgui per a tal de tornar la gestió d’aquest bé comú a mans de l’administració pública, on la especulació privada no hi té cap dret a fer negoci. També hem fet un plantejament urbanístic concret que doni solució a un problema real : com resoldre l’embús de trànsit a la Porta Nord de Castellar. Plantejament que, a dia d’avui, no entenem perquè ha estat sistemàticament rebutjat per tots els equips de govern del PSC, l’actual i els precedents, ja que aquesta és una proposta que ja va fer en el seu dia l’Altraveu i que Decidim també ha fet seva. Seguirem fent campanya per posar en coneixement de la ciutadania aquesta via de solució, convençuts que té com a fita resoldre un problema quotidià que pateixen centenars de veïns i veïnes.\nEn aquesta voluntat d’aportar noves polítiques que proposin fórmules de més transparència, redistribució, servei i justícia social seguirem implicats, des de Decidim Castellar, fins al final de l’actual mandat.\n← Les dones, també invisibles a Castellar\nEl declivi de la socialdemocràcia europea →


Història del Club » Club Natació Santa Perpètua Història del Club » Club Natació Santa Perpètua\nBenvinguts al Club Natació Sta. Perpètua\nEl CLUB NATACIÓ SANTA PERPÈTUA té 47 anys de vida.\nVoltava l’any 1.967, quan una colla de nens i nenes de les escoles de Santa Perpètua, a través d’una entitat del poble, els portaven a nedar al Club Natació Sabadell i competien amb altres escoles. I no ho feien tan malament!\nCom que eren nedadors d’escoles diferents, es deien CLUB NATACIÓ SANTA PERPÈTUA. Desprès d’una temporada d’anar a nedar uns dies entre setmana abans d’anar a classe i els dissabtes i diumenges, amb la necessitat d’un espai d’oci a l’estiu, el nostre petit poble es va decidir a fer una piscina municipal. Els pagesos, els grangers i els pares dels nedadors, amb pics i pales; uns fen de paletes i altres de manobres, varen construir una piscina de 25 metres.\nA l’any 1.968 es va fundar oficialment el CLUB NATACIÓ SANTA PERPÈTUA. Per la Festa Major, en el mes de setembre, es va inaugurar la piscina i es va fer una gran competició entre tots els nedadors que havien participat a les competicions escolars. Aleshores, es va formar un equip de nois i noies que entrenaven cada dia. Els entrenadors van venir del Club Natació Horta (Unió Esportiva Horta).\nDurant els hiverns s’anava a entrenar a la Barceloneta o a Caldes de Montbui i Moncada i Reixac segons estigués l’economia del Club. Des de llavors, han passat moltes coses: les competicions de festes majors, les travesses d’Olot, Banyoles i La Laguna Negra (Sòria), les excursions, les 24 hores i les competicions socials que eren molt especials perquè era la “guerra” entre els nedadors perpetuencs. No era només un club de natació, sinó que era un club de grans amics que feien natació.\nVan ser uns anys molts bonics, però tot s’acaba, sorgeixen problemes de juntes, nedadors que deixen el club, la pinya es trenca i el club està a punt de desaparèixer. Quan van comença érem un grapat, ara ja som uns quants. Però volem que la nostre família sigui mes nombrosa.\nAl començament dels anys 80 fins al moment actual.\nDel que podem estar segurs és que, esportivament parlant, l’evolució i el progrés ha estat tal que, actualment, ens trobem en el zenit esportiu de la nostra història, on el C.N. Santa Perpètua ha arribat a les cotes més altes. El concepte de Club, com entitat esportiva, canvia radicalment i les activitats de l’equip passen a ser les ocupacions pròpies d’un club de natació mínimament organitzat: es participa en competicions oficials d’Interclubs, aparèixen les primeres participacions serioses en Travessies (sobretot en l’època d’estiu), sent aquestes motiu de reunions socials del Club que encara avui dia segueixen.\nEs començaven a cimentar els objectius seriosos als quals s’aspira dintre de la pràctica d’aquest esport: participar en els campionats de Catalunya i els d’Espanya. El repte de la participació, un somni utòpic en aquells dies, assolit posteriorment a nivell d’edats i consagrat en l’actualitat amb la participació a nivell Absolut, amb la rúbrica de l’accés a finals. El Club evolucionava a tots els nivells.\nLa necessitat d’utilitzar seriosament la temporada d’hivern, molt més llarga i intensa que la d’estiu, va obligar al Club a emigrar i a demanar la col•laboració d’altres entitats amigues o llogar complexos privats per a poder utilitzar les seves instal•lacions adequades per a la pràctica d’aquest esport durant l’hivern. El èxode obligat del Club era un fet real i es va convertir, tristement, en una rutina on pares i fills patien un desequilibri d’horaris davant el temps perdut durant el desplaçament obligat.\nClub Natació Granollers, U.E d’Horta, Col•legi Salesians, Piscina Municipal de Montcada i Reixac, Olímpic de Mollet i, sobretot, el Club Natació Sabadell, van ser les diferents seus d’entrenament que el C.N. Santa Perpètua va utilitzar durant el transcurs de la seva història en les temporades d’hivern.\nPerò tot això va patir un canvi radical quan el 30 d’Abril de 1.994, i coincidint amb el 25è anniversari del Club, es va inagurar la piscina coberta municipal de 25 mts. Des d’aquest moment hem pogut entrenar durant tot l’any a la nostra localitat, facilitant l’evolució esportiva i el nivell actual del nostre Club. La història recent, plagada d’èxits i assoliments esportius de nivell, ha marcat i està marcant una cota esportiva, que any rere any la nostra obstinació de superació ho aconsegueix, sobretot en l’aspecte individual, recordant que, abans de res, la natació és un esport individual i personal.


Galiana manifesta en el ple d'abril de la Junta Central Fallera que hi haurà traves per a estendre el càrrec en les comissions a 3 anys\nCarlos Galiana ha manifestat en el ple d’abril de la Junta Central Fallera que hi haurà traves per a estendre el càrrec en les comissions a tres anys. El regidor de cultura festiva posa en la taula el debat de què passarà amb aquelles Falleres Majors i presidents infantils que tinguen 14 anys per a les Falles 2022.\n“Enguany no està previst aquest tema. Almenys, des de la JCF.” Segons l’edil, no poden ser fallera major o president, si s’até al reglament. Per això, afirma que els que arriben a majors passen a majors.\nD’altra banda, Galiana assegura que tampoc els ha arribat cap consulta o proposta sobre aquest tema. “No ho hem plantejat perquè el nostre objectiu és treballar pel segon semestre mentre les autoritats sanitàries no ens diguen el contrari i entenem que es plantarà i es cremarà”, recalca el president de JCF.


Els ambients preparats al segon cicle d'Educació Infantil (3-6) [curs ple/tancat] | Blanquerna - Universitat Ramon Llull\nEls ambients preparats al segon cicle d'Educació Infantil (3-6) [curs ple/tancat]\nCoordination Meritxell Giralt Espinós\nAccés a la plataforma d'inscripció online (a partir del 2 de maig):\nCada vegada resulta més evident la necessitat de conèixer noves metodologies aplicables a les nostres aules que fomentin un aprenentatge significatiu, amorós i respectuós amb les necessitats de desenvolupament, les característiques personals i els ritmes interns de cada infant. L’aprenentatge mitjançant els ambients preparats a l’escola és una metodologia que fa possible aquesta perspectiva d’acompanyament i educació. Tot i que no és una eina precisament acabada de crear, la seva aplicació a les aules esdevé encara avui en dia una proposta innovadora i força desconeguda per a molts docents.\nMaría Montessori (1870-1952) amb la seva pedagogia va introduir el concepte d’ambient preparat, entès com un àmbit curosament organitzat per a que l’infant pugui moure’s en llibertat de manera autònoma i auto-dirigida esdevenint així subjecte actiu del seu propi aprenentatge. Partint de l’anàlisi de les necessitats autèntiques i de desenvolupament dels infants dels 3 als 6 anys, al llarg del curs s’aprofundirà en l’origen i raó d’existència dels ambients preparats, així com als principals aspectes que cal tenir en compte per a crear-los. Mitjançant activitats pràctiques d’investigació, d’experimentació i d’autoreflexió dels docents participants al curs, el curs proposa familiaritzar-se amb aquesta metodologia fins arribar a fer possible el disseny d’un ambient preparat aplicable a la pròpia escola o ambient professional.\nTambé s’il·lustrarà aquesta pràctica mostrant exemples reals de l’aplicació dels ambients preparats en diferents propostes educatives existents, i s’aprofundirà en el rol del docent en aquests ambients mitjançant la tècnica de role-playing i partint de dubtes i casos reals aportats pels propis participants o per la formadora.\nObjectiu 1: Conèixer la didàctica, funcionament i factors de creació i execució dels ambients preparats en al segon cicle d’Educació infantil.\nObjectiu 2: Conèixer i identificar les necessitats autèntiques dels infants en l’etapa dels zero als sis anys acords al seu moment de desenvolupament i a la seva etapa evolutiva.\nObjectiu 3: Capacitar als docents i altres professionals per crear un ambient preparat en el seu context real de treball diari.\nObjectiu 4: Tenir eines d’observació i d’avaluació dels processos d’aprenentatge assolits pels infants dins del context dels ambients preparats.\nAnàlisi de la necessitat de canvi de paradigma educatiu i contextualització de la metodologia de treball per ambients preparats i relaxats.\nEls pilars de l’aprenentatge significatiu\nOrigen dels ambients preparats i recorregut històric fins a l’actualitat: : biologia, neurociència, psicologia i pedagogia activa.\nBeneficis en el desenvolupament global de la persona: corporal, emocional, relacional, intel·lectual i existencial.\nPresentació dels cinc factors bàsics per a la creació i gestió dels ambients preparats: els espais físics; el rol del docent; beneficis de la relació inter-edat; els materials didàctics i les dinàmiques i rutines que regeixen el seu funcionament.\nAnàlisi de les necessitats autèntiques i de desenvolupament dels infants en l’etapa 3-6.\nPresentació del treball de grup: creació d’un ambient preparat\nDefinició d’ambient preparat.\nUn tomb pel món educatiu: mostra d’experiències educatives amb ambients preparats.\nMaterials manipulatius no estructurats, estructurats i semi-estructurats.\nPresentació i experimentació amb materials manipulatius vinculats als ambients de : sensorial, joc simbòlic, experimentació, laboratori de llum.\nL’organització dels ambients preparats i relaxats: dimensió física, dimensió temporal, dimensió relacional, dimensió funcional.\nInici del treball en grup: descripció del centre educatiu, definició d’ambient, definició de l’organització dels ambients.\nEl rol del docent en un ambient preparat. Investigació pràctica i conclusió.\nMostra d’una experiència educativa on els infants aprenen amb ambients preparats i relaxats.\nPresentació i experimentació amb materials manipulatius vinculats als ambients de: matemàtiques, construccions, moviment.\nTreball en grup: definició dels materials que composen l’ambient escollir i seqüenciació dels mateixos al llarg del curs o del cicle.\nEls ambients preparats i el currículum.\nL’avaluació i el seguiment de l’adquisició dels aprenentatges en els ambients preparats.\nPresentació i experimentació amb materials manipulatius vinculats als ambients de: llenguatge, artístic, música.\nVisualització d’un documental sobre l’experiència dels ambients a l’Equador.\nTreball en grup: programació curricular, seqüenciació i avaluació de l’ambient.\nExposició de cada treball de grup.\nSupervisió del procés de creació i exposició.\nExercici d’autoavaluació de la participació en el curs.\nCombinació de teoria i pràctica.\nEs partirà d’exemples reals aportats pels propis participants del curs i per la formadora del mateix.\nExercicis de rol playing.\nDebats, posades en comú i activitats d’anàlisi i extracte de conclusions conjuntes.\nDocumentació exemplificadora de projectes educatius en ús de la pràctica d’ambients preparats.\nExperimentació amb materials manipulatius amb finalitat pedagògica.\nProcessos creatius i d’autoprojecció docent.\nTreball en grup: "Procés de creació d'un ambient preparat i relaxat".\nMeritxell Giralt Espinós. Mestre d’Educació Infantil, Primària i Educació Especial. Psicomotricista educativa i terapèutica. Terapeuta sistèmica. Educadora de Massatge Infantil. Formada en Pedagogia Viva i Conscient. Especialista en acompanyament respectuós, creació d’ambients preparats, materials manipulatius i pedagogia Montessori.


CASES DE PAGÈS: El Cavaller, a Vidrà – La Vall del Ges i el Bisaura\nCASES DE PAGÈS: El Cavaller,…\nUbicada a dins la població de Vidrà, es tracta sens dubte d’una de les cases senyorials més boniques i ben cuidades que podem trobar en aquest nostre territori. A més, carregada d’història.\nEs va estrenar l’any 1787, i és un edifici de gust clàssic amb una mica de barroc, sense cap excés. La construcció la dirigí un mestre d’obres francès.\nÉs curiós el motiu de la construcció de la casa per part del llavors propietari Francesc Vila Cavaller Castell. Resulta que l’any 1771 Francesc Vila s’havia casat amb Josefa Pons -veïna de la població de Das-. Aleshores el matrimoni vivia a l’apartada casa de pagès la Vila de Boscarons i, pel que sembla, en aquell racó de món la dona s’hi avorria i volia viure prop del poble.\nD’aquí ve que en Francesc Vila va fer construir a Vidrà la casa del Cavaller, per oferir-la de present a la seva muller.\nDesprés, però, sembla ser que va ser Francesc Vila qui enyorava la Vila de Boscarons on s’hi va continuar estan de dia, i a la nit se n’anava a pernoctar al Cavaller.\n“La casa Cavaller de Vidrà és, sens dubte, una de les més grans de la muntanya, amb la particularitat d’ésser tota ella construïda en un sol temps i sota un sol pla, a diferència de la major part de les grans masies, que són una juxtaposició d’edificis o cossos erigits en diverses èpoques i acusant gustos diferents. En l’entrada, que té accés per sota uns porxos, hi podria maniobrar una peça d’artilleria. Està tota empedrada amb rierencs de caire, excepte un gran pas central enllosat, conduint al peu de l’escala, que, sense gran línies arquitectòniques, és la més grandiosa que he vist en tota la muntanya“.\nSe’n destaca l’escalinata central ocupant un espai quadrangular ben il·luminat per les finestres d’una falsa volta. Les habitacions, amb balcons i finestres. Tres pisos, amb porxo a la planta, i galeries d’arcs rebaixats amb l’orientació habitual a migdia. A la lluminositat interior s’hi ha d’afegir l’efecte de l’arrebossat d’ocre clar a l’exterior.\nDurant la guerra dels carlins es va fer servir com a quarter general i escola militar. Com a anècdota d’aquella època, s’explica el fet conegut com a “acció de Vidrà“, quan pel juliol de 1874 Francesc Savalls i Massot (1817-1886), rellevant militar carlí empordanès i home de caràcter impetuós que va participar en les tres carlinades del segle XIX arribant al rang de general, havia anat a dinar, juntament amb els seus homes, a la masia del Cavaller el dia de Sant Joaquim, onomàstica del seu propietari. Allí foren enxampats i encerclats per les tropes isabelines i es feren forts en el seu interior. A la matinada Savalls orquestrà una fuga obrint les portes i provocant l’estampida de les vaques i cavalls del pati del Cavaller. Savalls fugí a cavall i els trabucaires de la seva guàrdia a peu.\nAbans, l’any 1810, tenia 25 masoveries en explotació, repartides entre Vidrà (15), Porqueres (3), Galí (8) i Castell de l’Estany (2). Les de Vidrà eren: Cavaller, Torrents, Molí Nou, Vila de Boscarons, Balma de la Vila, Casa petita de la Vila, Hortau, Molí de la Vila, Canal, Planadella, Degollats, Palou Xic, Casot de Palou Xic, Escanes i Gallart.\nFons estudi de la Masia Catalana, del Centre Excursionista de Catalunya\nFons Cesar August Torras, del Centre Excursionsita de Catalunya. Fotografia feta el 1910\nEstudi de la Masia Catalana, fons del Centre Excursionista de Catalunya\nCategory: Cases de pagèsBy Antoni Prat i Puig novembre 10, 2015 Leave a comment\nPreviousPrevious post:CASES DE PAGÈS: Llagosta, a VidràNextNext post:CASES DE PAGÈS: El Pujol, a Vidrà


Hotel Restaurant Schwan Wertheim Alemanya - Ofertes d'hotels amb els MILLORS DESCOMPTES EN LÍNIA\nMainplatz 8, Wertheim, Wertheim, Alemanya, 97877 - Excel·lent ubicació - Veure al mapa\nMés informació sobre Hotel Restaurant Schwan\nAl visitar Wertheim, vosté es sentirà com a casa a Hotel Restaurant Schwan, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nHotel Restaurant Schwan també ofereix moltes instal.lacions per enriquir la seva estada a Wertheim. L'hotel ofereix accés a una gran gama de serveis, inclosos magatzem d'equipatge, instal·lacions per a reunions i banquets , restaurant, bar, lloguer de bicicletes.\nA més, totes les habitacions ofereixen una gran varietat de comoditats com ara calefacció, servei de despertador, escriptori, mini bar, telèfon per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Hotel Restaurant Schwan és una selecció idònia per a la vostra estada a Wertheim.


Tecmo Koei ja treballa en jocs per a Project Cafe i Nintendo promet que no abandonarà Wii\nCom és ben sabut, Nintendo presentarà a l'Electronic Entertaiment Expo d'enguany una nova videoconsola de saló. Ja hi ha desenvolupadores treballant en nous títols per a aquest nou dispositiu d'entreteniment electrònic; és el cas de Tecmo Koei. Amb tot, per la seva part, Nintendo assegura que no decaurà l'interès per seguir dotant Wii de videojocs de qualitat que s'incorporin al seu cada cop més nombrós catàleg.\nLa companyia japonesa d'edició i desenvolupament de videojocs Tecmo Koei prepara ja alguns videojocs per a la nova consola de saló de Nintendo, coneguda únicament, per ara, amb el nom en clau de Project Cafe. Així ho ha assegurat Yoichi Erikawa, el President Executiu de l'empresa, en una recent reunió de balanç dels resultats de la companyia. Segons ha afirmat Erikawa, Tecmo Koei s'ha caracteritzat per acompanyar el llançament de noves plataformes amb els seus jocs. Pel que sembla, els seus estudis treballen ja en programari per a la nova portàtil de Sony, coneguda de moment amb el nom d'NGP, i ha avançat que no volen faltar tampoc a la cita amb l'aparició de la successora de Wii.\nTecmo Koei, tot i la crisi que ha comportat un descens sensible de les vendes, ha aconseguit en el passat exercici fiscal augmentar els guanys de la companyia prop d'un 400%, cosa que ha fet ascendir els ingressos de la companyia fins als 3.300 milions de iens aquest darrer any. Aquest holding empresarial japonès ha venut més de cinc milions i mig de jocs amb el seu segell durant aquest temps. El seu producte més exitós, que ha arribat a vendre més de sis-centes mil còpies a tot el món, ha estat Dynasty Warriors 7; un joc que, curiosament ha estat valorat de manera molt diversa i desigual per part de la crítica especialitzada però que ha estat molt ben acollit pels afeccionats a la franquícia.\nTot i que resulta evident que Nintendo es preocuparà de donar tot el suport a la seva nova videoconsola, fonts de la companyia ja han manifestat que seguiran preocupant-se de dotar Wii de jocs interessants: Rob Lowe, encarregat de producció de Nintendo al Regne Unit ha assegurat que aquest mateix any se sumaran una bona colla de títols de qualitat al catàleg de la consola, que no pararà d'augmentar en un futur immediat. En una entrevista exclusiva concedida a MCV, l'alt càrrec de Nintendo ha parlat del pack Mario Kart Wii, dirigit a un públic familiar i concebut per a satisfer aquells qui cerquen un primer dispositiu d'entreteniment digital domèstic. Al marge de l'interès de Nintendo per aquest nou sector de públic potencial, Lowe també ha esmentat Wii Play: Motion, que apareixerà el juny, i Legend of Zelda: Skyward Sword, encara sense data prevista de llançament.\nSegons es desprèn de les declaracions de Lowe, 2012 serà un gran any per a Wii i hi haurà grans sorpreses per als posseïdors de la consola.


Revisió del 18:24, 18 juny 2012\n165 bytes afegits , fa 9 anys\nacabo l'organització per seccions\nRevisió del 18:14, 18 juny 2012 (modifica)\nRevisió del 18:24, 18 juny 2012 (modifica) (desfés)\n(acabo l'organització per seccions)\nLes [[VP:PU|pàgines d'usuari]] són per donar informació personal bàsica, i per parlar de coses relacionades amb el projecte. Si voleu compartir les vostres aficions, exposar els vostres punts de vista, penjar col·leccions de fotos, etc., és millor que busqueu un altre lloc!\n
 '''La Viquipèdia noTampoc és un servei d'allotjament web'''. La majoria de restriccions són aplicables a les pàgines d'usuari. La vostra pàgina d'usuari no és ''vostra''. És part de la Viquipèdia per facilitar la coordinació amb els altres usuaris. No és un [[bloc]] ni un lloc per l'autopromoció.

▼\n=== La Viquipèdia no és una anarquia ===\n

 '''La Viquipèdia no és una democràcia'''. En alguns casos determinats es poden fer votacions, però el principi de funcionament és el [[Viquipèdia:Consens|consens]]. El que compta és l'argumentació, el convenciment i la cerca dels punts en comú per aconseguir acords d'àmplia majoria.
▼\n
 '''La Viquipèdia no és una anarquia'''. És un projecte obert, autogestionat i sense jerarquies, però aquestes llibertats es poden restringir si interfereixen amb el propòsit de construir una enciclopèdia. L'objectiu no és fer un experiment d'[[anarquisme]].
▼\n
 '''La Viquipèdia no és una burocràcia'''. Les normes són per facilitar la feina i per recordar allò que està consensuat. En cas de dubte, [[Viquipèdia:Llanceu-vos-hi!|llanceu-vos-hi]]. En cas de conflicte preval l'esperit de la norma per sobre de la lletra. Si les normes us impedeixen millorar l'enciclopèdia, [[Viquipèdia:Ignoreu les normes|ignoreu-les]], però esperem que respecteu el consens. Els desacords s'haurien de discutir sobre la base de consens i no de forma reglamentista.
▼\n=== La Viquipèdia no és una democràcia ===\n
 '''La Viquipèdia no és un grup de discussió''', ni un fòrum ni un xat. Les discussions són per millorar els articles. S'espera que tots els usuaris es comportin civilitzadament, amb calma i esperit de col·laboració. En cap cas es poden tolerar les amenaces, insults o intimidacions.
▼\n▲

 '''La Viquipèdia no és una democràcia'''. En alguns casos determinats es poden fer votacions, però el principi de funcionament és el [[Viquipèdia:Consens|consens]]. El que compta és l'argumentació, el convenciment i la cerca dels punts en comú per aconseguir acords d'àmplia majoria.
\n=== La Viquipèdia no és una burocràcia ===\n▲
 '''La Viquipèdia no és una anarquia'''. És un projecte obert, autogestionat i sense jerarquies, però aquestes llibertats es poden restringir si interfereixen amb el propòsit de construir una enciclopèdia. L'objectiu no és fer un experiment d'[[anarquisme]].
\n▲
 '''La Viquipèdia no és una burocràcia'''. Les normes són per facilitar la feina i per recordar allò que està consensuat. En cas de dubte, [[Viquipèdia:Llanceu-vos-hi!|llanceu-vos-hi]]. En cas de conflicte preval l'esperit de la norma per sobre de la lletra. Si les normes us impedeixen millorar l'enciclopèdia, [[Viquipèdia:Ignoreu les normes|ignoreu-les]], però esperem que respecteu el consens. Els desacords s'haurien de discutir sobre la base de consens i no de forma reglamentista.
\n=== La Viquipèdia no és un camp de batalla ===\n▲
 '''La Viquipèdia no és un servei d'allotjament web'''. La majoria de restriccions són aplicables a les pàgines d'usuari. La vostra pàgina d'usuari no és ''vostra''. És part de la Viquipèdia per facilitar la coordinació amb els altres usuaris. No és un [[bloc]] ni un lloc per l'autopromoció.

\n▲
 '''La Viquipèdia no és un grup de discussió''', ni un fòrum ni un xat. Les discussions són per millorar els articles. S'espera que tots els usuaris es comportin civilitzadament, amb calma i esperit de col·laboració. En cap cas es poden tolerar les amenaces, insults o intimidacions.
\nObtingut de «https://ca.wikipedia.org/wiki/Especial:MobileDiff/9690387»